जोधपुर. जयनारायण व्यास विश्वविद्यालय की ओर से विभिन्न परीक्षाओं के कार्यक्रम शनिवार को घोषित कर दिए गए। परीक्षा समन्वयक प्रो. जैताराम विश्नोई ने बताया कि जेएनवीयू पाठ्यक्रम से संचालित एमएससी रसायनशास्त्र के द्वितीय व चतुर्थ सेमेस्टर की परीक्षाएं 8 जून से शुरू होंगी।
वहीं कॉमर्स के पीजी डिप्लोमा इन टैक्स प्रैक्टिस, टूरिज्म एवं होटल मैनेजमेंट, इंटरनेशनल बिजनेस एंड फाइनेंस, बैंकिंग इंश्योरेंस ऑर्गेनाइजेशन एंड मैनेजमेंट तथा विधि संकाय के डीसीएलएल एफसी एवं डीसीएलएल की परीक्षाएं 10 जून से शुरू होंगी।
परीक्षा समन्वयक प्रो. विश्नोई ने बताया कि परीक्षा समय सारणी 3 जून को तथा परीक्षार्थियों के प्रवेश पत्र 5 जून को ऑनलाइन जारी कर दिए जाएंगे। एमएससी रसायनशास्त्र के द्वितीय एवं चतुर्थ सेमेस्टर की परीक्षा सुबह 7 से 10 बजे तक न्यू कैंपस की लैंग्वेज विंग तथा राजकीय महाविद्यालय बाड़मेर में होगी। पीजी डिप्लोमा की परीक्षा ओल्ड कैंपस के जसवंत हॉल में आयोजित होगी।
hin_Deva hin_Deva hin_Deva